Official Journal L 157 , 21/06/2005 P. 0124 - 0128



D. TRUAILLIÚ TIONSCLAÍOCH AGUS BAINISTÍOCHT BHAOIL 1. 31996 L 0061: Treoir 96/61/CE ón gComhairle an 24 Meán Fómhair 1996 maidir le cosc agus rialú iomlánaithe ar an truailliú (IO L 257, 10.10.1996, lch. 26), mar atá arna leasú go deireanach le: - 32003 R 1882: Rialachán (CE) Uimh. 1882/2003 ó Pharlaimint na hEorpa agus ón gComhairle an 29.9.2003 (IO L 284, 31.10.2003, lch. 1). De mhaolú ar Airteagal 5(1) de Threoir 96/61/CE, ní bheidh feidhm sa Bhulgáir ag na ceanglais do dheonú ceadanna d'fhearais atá ann maidir leis na fearais seo a leanas go dtí an dáta atá sonraithe do gach fearas, a mhéad a bhaineann leis an oibleagáid na fearais sin a oibriú i gcomhréir le luachanna teorantacha astaíochta, paraiméadair choibhéiseacha nó bearta teicniúla arna mbunú ar na teicníochtaí is fearr atá ar fáil de réir Airteagal 9(3) agus (4): Go dtí an 31 Nollaig 2008: - "Yambolen" — Yambol (gníomhaíocht 4.1 h) - "Verila" — Ravno Pole (gníomhaíocht 4.1) - "Lakprom" — Svetovrachane (gníomhaíocht 4.1 b) - "Orgachim" — Ruse (gníomhaíocht 4.1 j) - "Neochim" — Dimitrovgrad (gníomhaíocht 4.1 b) Go dtí an 31 Nollaig 2009: - "Eliseyna" gara Eliseyna (gníomhaíocht 2.5 a) Go dtí an 31 Nollaig 2011: - TPP "Ruse Thoir" — Ruse (gníomhaíocht 1.1) - TPP "Varna" — Varna (gníomhaíocht 1.1) - TPP "Bobov dol" —Sóifia (gníomhaíocht 1.1) - TPP ag "Lukoil Neftochim" — Burgas (gníomhaíocht 1.1) - "Lukoil Neftochim" — Burgas (gníomhaíocht 1.2) - "Kremikovtsi" — Sóifia (gníomhaíocht 2.2) - "Radomir Metali" — Radomir (gníomhaíocht 2.3 b) - "Solidus" — Pernik (gníomhaíocht 2.4) - "Berg Montana fitingi" — Montana (gníomhaíocht 2.4) - "Energoremont" — Kresna (gníomhaíocht 2.4) - "Chugunoleene" — Ihtiman (gníomhaíocht 2.4) - "Alkomet" — Shumen (gníomhaíocht 2.5 b) - "Start" — Dobrich (gníomhaíocht 2.5 b) - "Alukom" — Pleven (gníomhaíocht 2.5 b) - "Energiya" — Targovishte (gníomhaíocht 2.5 b) - "Uspeh" — Lukovit (gníomhaíocht 3.5) - "Keramika" — Burgas (gníomhaíocht 3.5) - "Stroykeramika" — Mezdra (gníomhaíocht 3.5) - "Straldja keramika" — Straldja (gníomhaíocht 3.5) - "Balkankeramiks" — Novi Iskar (gníomhaíocht 3.5) - "Shamot" — Elin Pelin (gníomhaíocht 3.5) - Fearas criadóireachta — Dragovishtitsa (gníomhaíocht 3.5) - "Fayans" — Kaspichan (gníomhaíocht 3.5) - "Solvay Sodi" — Devnya (gníomhaíocht 4.2 d) - "Polimeri" — Devnya (gníomhaíocht 4.2 c) - "Agropolichim" — Devnya (gníomhaíocht 4.3) - "Neochim" — Dimitrovgrad (gníomhaíocht 4.3) - "Agriya" — Plovdiv (gníomhaíocht 4.4) - "Balkanpharma" — Razgrad (gníomhaíocht 4.5) - "Biovet" — Peshtera (gníomhaíocht 4.5) - "Catchup-frukt" — Aitos (gníomhaíocht 6.4 b) - "Bulgarikum" — Burgas (gníomhaíocht 6.4 c) - "Serdika 90" — Dobrich (gníomhaíocht 6.4 c) - "Ekarisaj" — Varna (gníomhaíocht 6.5) - "Ekarisaj — Bert" — Burgas (gníomhaíocht 6.5). Eiseofar ceadanna lánchomhordaithe chuig na fearais seo roimh an 30 Deireadh Fómhair 2007, ina mbeidh amchláir a bheidh ceangailteach go leithleach le haghaidh lánchomhlíonadh a ghnóthú. Áiritheoidh na ceadanna sin go gcomhlíonfar faoin 30 Deireadh Fómhair 2007 na prionsabail ghinearálta a rialaíonn oibleagáidí bunúsacha na n-oibreoirí mar atá leagtha síos in Airteagal 3 den Treoir. 2. 32001 L 0080: Treoir 2001/80/CE ó Pharlaimint na hEorpa agus ón gComhairle an 23 Deireadh Fómhair 2001 maidir le hastaíochtaí truailleán áirithe san aer ó ollghléasraí dócháin a theorannú (IO L 309, 27.11.2001, lch. 1), mar atá arna leasú le: - 12003 T: An Ionstraim i dtaobh na gcoinníollacha aontachais agus oiriúnuithe na gConarthaí — Aontachas Phoblacht na Seice, Phoblacht na hEastóine, Phoblacht na Cipire, Phoblacht na Laitvia, Phoblacht na Liotuáine, Phoblacht na hUngáire, Phoblacht Mhálta, Phoblacht na Polainne, Phoblacht na Slóivéine agus Phoblacht na Slóvaice (IO L 236, 23.9.2003, lch. 33). (a) De mhaolú ar Airteagal 4(3) agus cuid A d'Iarscríbhinní III, IV agus VII de Threoir 2001/80/CE, ní bheidh feidhm sa Bhulgáir ag na luachanna teorantacha astaíochta do dhé-ocsaíd sulfair agus do dheannach maidir leis na gléasraí seo a leanas go dtí an dáta atá sonraithe do gach aonad den ghléasra: - TPP "Varna": - Aonad 1 go dtí an 31 Nollaig 2009 - Aonad 2 go dtí an 31 Nollaig 2010 - Aonad 3 go dtí an 31 Nollaig 2011 - Aonad 4 go dtí an 31 Nollaig 2012 - Aonad 5 go dtí an 31 Nollaig 2013 - Aonad 6 go dtí an 31 Nollaig 2014 - TPP "Bobov dol": - Aonad 2 go dtí an 31 Nollaig 2011 - Aonad 3 go dtí an 31 Nollaig 2014 - TPP "Ruse Thoir": - Aonaid 3 agus 4 go dtí an 31 Nollaig 2009 - Aonaid 1 agus 2 go dtí an 31 Nollaig 2011 - TPP ag "Lukoil Neftochim" Burgas: - Aonaid 2, 7, 8, 9, 10 agus 11 go dtí an 31 Nollaig 2011. I rith na hidirthréimhse sin, ní rachaidh astaíochtaí dé-ocsaíde sulfair agus deannaigh ó na gléasraí dócháin go léir de bhun Threoir 2001/80/CE thar na huasteorainneacha idirmheánacha seo a leanas: - faoi 2008: 179700 tona SO2 in aghaidh na bliana; 8900 tona deannaigh in aghaidh na bliana; - faoi 2012: 103000 tona SO2 in aghaidh na bliana; 6000 tona deannaigh in aghaidh na bliana. (b) De mhaolú ar Airteagal 4(3) agus cuid A d'Iarscríbhinn VI de Threoir 2001/80/CE, ní bheidh feidhm sa Bhulgáir go dtí an 31 Nollaig 2011 ag na luachanna teorantacha astaíochta d'ocsaídí nítrigine maidir le hAonaid 2, 7, 8, 9, 10 agus 11 de ghléasra dócháin TPP ag "Lukoil Neftochim" Burgas. I rith na hidirthréimhse sin, ní rachaidh astaíochtaí d'ocsaídí nítrigine ó na gléasraí dócháin go léir de bhun Threoir 2001/80/CE thar na huasteorainneacha idirmheánacha seo a leanas: - faoi 2008: 42900 tona in aghaidh na bliana; - faoi 2012: 33300 tona in aghaidh na bliana. (c) Faoin 1 Eanáir 2011, tíolacfaidh an Bhulgáir don Choimisiún plean arna thabhairt suas chun dáta, lena n-áirítear plean infheistíochta, chun gléasraí neamhchomhlíontacha atá fágtha a ailíniú de réir a chéile agus céimeanna á sainiú go soiléir chun an acquis a chur i bhfeidhm. Áiritheoidh na pleananna sin laghdú breise ar na hastaíochtaí go dtí leibhéal atá go suntasach faoi bhun na spriocanna idirmheánacha atá sonraithe i míreanna (a) agus (b) thuas, go háirithe i gcás astaíochtaí sa tréimhse 2012 go 2014. Má mheasann an Coimisiún, ag féachaint dó go háirithe do na héifeachtaí comhshaoil agus don ghá atá ann saobhadh iomaíochta sa mhargadh inmheánach a leanann ó na bearta idirthréimhseacha a laghdú, nach leor na pleananna sin chun na cuspóirí sin a chomhall, cuirfidh sé an Bhulgáir ar an eolas. Laistigh de thrí mhí ina dhiaidh sin, cuirfidh an Bhulgáir in iúl na bearta atá glactha aici chun na cuspóirí sin a chomhall. Má mheasann an Coimisiún iardain, i gcomhairle leis na Ballstáit, nach leor na bearta sin chun na cuspóirí sin a chomhall, cuirfidh sé tús le himeachtaí um shárú faoi Airteagal III-360 den Bhunreacht. --------------------------------------------------